Etter hvert som det ble alminnelig med motor i båtene, ble eldre betegnelser tatt i bruk også for disse. Eksempler på dette er motorsnekke og motorsjekte. Motorsnekkene og -sjektene var på omkring 20 fot, de var bygd i tre og hadde gjerne ensylindrede, innenbords bensinmotorer på ca. 4 HK fra Sleipner (Fredrikstad), FM (Fredrikstad Motorfabrikk), Marna (Mandal) eller en dieselmotor fra Sabb eller Wichmann i Bergen.